Downloaded from YTS.MX
Official YIFY movies site: YTS.MX
Ήμουν στον κήπο του σπιτιού μου και πήρα ένα τηλεφώνημα
και μου είπαν ότι η κόρη μου η Λούσι αγνοείται.
Η πρώτη μου αντίδραση ήταν "Πώς ξέρεις ότι αγνοείται;"
Μου είπαν "Δεν έχουμε νέα της εδώ και δύο μέρες,
δεν απαντάει στο τηλέφωνο ούτε και έχουμε λάβει μέιλ".
Δούλευε στην Ιαπωνία.
Σκέφτηκα ότι κάποια λογική εξήγηση θα υπάρχει.
Για κάποιον λόγο δεν έχει επικοινωνήσει.
ΛΟΥΣΙ ΜΠΛΑΚΜΑΝ (21)
Η αστυνομία της Ιαπωνίας απευθύνει έκκληση
για τον εντοπισμό μιας 21χρονης Βρετανίδας.
Η Λούσι Μπλάκμαν εξαφανίστηκε
αφού σχόλασε από το μπαρ στο οποίο δούλευε ως συνοδός.
Είχαμε άλλες τρεις ή τέσσερις κλήσεις.
Κι ήξερα ότι κάτι είχε πάει στραβά.
Βιώναμε το είδος του πανικού
που σε καθηλώνει.
Τόκιο, η μεγαλύτερη μητρόπολη του κόσμου.
Παράδεισος για πολλούς, εφιάλτης για έναν.
Έχει περάσει πάνω από μία βδομάδα από την εξαφάνιση της Λούσι Μπλάκμαν.
Κάθε χρόνο εκατοντάδες κορίτσια με μάτια που λάμπουν,
κατευθύνονται προς τα λαμπερά φώτα του Τόκιο.
Η Μητροπολιτική Αστυνομία
ερευνά πιθανή απαγωγή από θρησκευτική αίρεση.
Οι ιαπωνικές αρχές κυνηγούν έναν βιαστή
που παραμονεύει στους δρόμους του Τόκιο εδώ και δεκαετίες.
ΑΓΝΟΟΥΜΕΝΗ: ΥΠΟΘΕΣΗ ΛΟΥΣΙ ΜΠΛΑΚΜΑΝ
ΤΟΚΙΟ, ΙΑΠΩΝΙΑ
Όταν η Λούσι τελείωσε το σχολείο, θέλησε να βγει έξω στον κόσμο,
όπως πολλοί νέοι, και να ταξιδέψει.
Είναι φανταστική η εμπειρία.
Θυμάμαι τη Λούσι να λέει "Θέλω να πάω στην Ιαπωνία".
"Με συναρπάζει η κουλτούρα της χώρας
και θα ήταν μια ενδιαφέρουσα εμπειρία".
Η Ιαπωνία έχει μια αψεγάδιαστη εικόνα.
Ότι όλοι είναι ευγενικοί.
Χωρίς εγκληματικότητα.
Χάνεις το πορτοφόλι σου στο μετρό και το ξαναβρίσκεις.
Το Τόκιο το 2000 ήταν συναρπαστικό μέρος.
Και έρχονταν πολλοί ξένοι εδώ για να δουλέψουν.
Και έβγαζαν λεφτά και περνούσαν καλά.
Ναι, όπως και όλο το Κανάλι 4, είμαι στην Ιαπωνία.
Είναι η χώρα όπου το πιο δημοφιλές εξαγώγιμο προϊόν της είναι τα Πόκεμον.
Κονίτσιουα, καλώς ήρθατε στο Japanorama.
Η εικόνα της ασφαλούς κι ευγενικής Ιαπωνίας ήταν τόσο κυρίαρχη
που κανείς δεν υποψιαζόταν ότι υπήρχε μια πιο σκοτεινή πλευρά.
ΓΙΟΓΙΟΓΚΙ, ΤΟΚΙΟ
Επικοινώνησε μαζί μου ένας φίλος που έχει ξενώνα.
Είπε ότι ανησυχούσε πολύ, επειδή ένα 21χρονο κορίτσι που το έλεγαν Λούσι
και έμενε στον ξενώνα είχε εξαφανιστεί και δεν μπορούσε να τη βρει.
Δεν του είχε ξανασυμβεί κάτι τέτοιο
και ήταν πολύ αναστατωμένος.
Από το αγχωμένο του βλέμμα,
θεώρησα ότι η κατάσταση είναι σοβαρή.
3 ΙΟΥΛΙΟΥ 2000 3 ΜΕΡΕΣ ΑΓΝΟΟΥΜΕΝH
Υπήρχαν κάποιες αναφορές στα ιαπωνικά ΜΜΕ.
ΒΡΕΤΑΝΙΔΑ ΑΕΡΟΣΥΝΟΔΟΣ ΑΠΗΧΘΗ ΑΠΟ ΑΙΡΕΣΗ
Στην αρχή, δεν ήξερε κανείς τίποτα.
Ίσως μια μικρή ομάδα ξένων να ήξερε
για την εξαφάνισή της.
Ήμουν δημοσιογράφος στην Ιαπωνία.
Ήρθε το αφεντικό μου και μου είπε "Γεια σου, γκάιζιν!"
Έτσι λένε τους ξένους.
Μου είπε "Σε χρειαζόμαστε. Είναι μια υπόθεση με μία γκάιζιν".
Αρχικά σκέφτηκα ότι πήγε στην Ταϊλάνδη,
αλλά ξέχασε να το πει. Δεν πίστεψα ότι έτρεχε κάτι.
Πήγα στο αρχηγείο της Μητροπολιτικής Αστυνομίας.
Με ενημέρωσαν για όλα.
ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Ως αστυνομικός διευθυντής, ανέλαβα εγώ την υπόθεση της Λούσι.
ΑΣΤΥΝΟΜΙΚΟΣ ΔΙΕΥΘΥΝΤΗΣ ΑΚΙΡΑ ΜΙΤΣΟΥΖΑΝ
ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Στην αρχή θεωρήσαμε πιθανό απλώς να το έσκασε
οπότε ρωτήσαμε την οικογένειά της
αν είχε λόγο να κάνει κάτι τέτοιο.
Εκείνη την εποχή…
πολλοί ξένοι παραβίαζαν τη βίζα κι έμεναν παραπάνω ή δούλευαν παράνομα
και συχνά εξαφανίζονταν χωρίς προειδοποίηση.
ΒΟΗΘΟΣ ΕΠΙΘΕΩΡΗΤΗ ΜΑΣΑΧΙΚΟ ΣΟΕΤΖΙΜΑ ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Όταν άκουσα για την υπόθεση
δεν πίστεψα ότι υπήρχε κάποιο έγκλημα.
11 ΜΕΡΕΣ ΑΓΝΟΟΥΜΕΝΗ
Ο πατέρας της Λούσι, Τίμοθι Μπλάκμαν, έφτασε στο Τόκιο,
καθώς η αστυνομία φοβάται την πιθανή απαγωγή της κοπέλας.
Της μίλησα πριν από τρεις εβδομάδες.
Ήταν μια συνηθισμένη κλήση και μου είπε
"Γεια σου, μπαμπά. Περνάω καλά στην Ιαπωνία".
Είπε τίποτα άλλο; Ανησυχούσε για τη ζωή στην Ιαπωνία;
Είπε ότι περνούσε καλά κι ότι η πόλη είναι πολύ ωραία.
Κάτι είχε συμβεί κι έπρεπε να τη βρούμε.
Τις οποιεσδήποτε ανησυχίες για την έλλειψη εμπειρίας
με τις κάμερες και όλα αυτά,
τις ξεχνάς, επειδή ψάχνεις το παιδί σου.
Όταν ήρθε ο Τιμ, υπήρχε ένα πλήθος δημοσιογράφων και κόσμου στο αεροδρόμιο.
και ξαφνικά η υπόθεση πήρε διαστάσεις
και λίγο αργότερα όλοι μιλούσαν γι' αυτό το θέμα.
Τι απέγινε η Λούσι Μπλάκμαν.
Η πρώην αεροσυνοδός της British Airways εξαφανίστηκε την 1η Ιουλίου.
Η ιαπωνική αστυνομία έκανε έκκληση για πληροφορίες
σχετικά με μια 21χρονη Βρετανίδα που αγνοείται εδώ και 11 μέρες.
Αλλά το Τόκιο είναι τεράστια πόλη
με περίπου 27,5 εκατομμύρια κατοίκους.
Είναι σαν να ψάχνεις βελόνα στ' άχυρα.
Είδα τον Τιμ Μπλάκμαν και τη Σόφι, τη μικρή αδερφή της Λούσι.
Μου έδωσε την εντύπωση ότι ανησυχούσε πολύ,
αλλά ο Τιμ ήταν πολύ επιδεικτικός τύπος
και το εκμεταλλευόταν επικοινωνιακά για να ταράξει τα νερά
και να γίνει κάτι.
Θέλει να βεβαιωθεί
ότι όλοι δουλεύουν ώστε να βρεθεί η Λούσι.
Ο Τζέικ ήξερε πώς δουλεύουν στην Ιαπωνία
και, φυσικά, ήταν δίγλωσσος, οπότε ήταν πολύ σημαντικός.
Θυμάμαι ότι είχε επαφές στην αστυνομία μέσα από τη δουλειά του.
Χρειαζόμαστε πληροφορίες.
Τηλεφωνήστε μας.
Η αστυνομία έψαχνε πληροφορίες πριν έρθει εκείνος.
Έψαχναν πληροφορίες με εντατικό τρόπο.
Τριάντα χιλιάδες αφίσες της Λούσι Μπλάκμαν έχουν μπει στο Τόκιο.
ΟΙ αστυνομικοί ερευνούν πληροφορίες από το κοινό,
αλλά δεν είναι σίγουροι ότι όλες είναι αξιόπιστες.
Εμπρός;
ΑΓΝΟΕΙΤΑΙ
Η Λούσι ήταν το πρώτο μας παιδί
και άλλαξε εντελώς τη ζωή μας.
Είχε πολύ ξεχωριστή θέση στην οικογένεια.
Η Λούσι ήταν πολύ εύστροφη.
Επηρέασε πολύ κόσμο γύρω της.
Νομίζω ότι όσοι την ήξεραν όταν ήταν μικρή,
περιστρέφονταν γύρω από το φως της
σαν να ήταν το κέντρο του κόσμου.
Αποφάσισε ότι ένας καλός τρόπος για να ταξιδέψει
θα ήταν να δουλέψει σε αεροπορική εταιρεία.
Το θεωρούσε πολύ σημαντικό αυτό.
Αλλά ήταν αγνοούμενη. Κινδύνευε.
Έπρεπε να βρούμε τη Λούσι.
ΑΣΤΥΝΟΜΙΚΟ ΤΜΗΜΑ ΑΖΑΜΠΟΥ
Είδα τον Τιμ εκ μέρους της αστυνομίας και του εξήγησα την κατάσταση.
Δεν είχα πολλή εμπειρία
στο να μιλάω σε ανθρώπους από άλλες χώρες
και ξαφνιάστηκα από τις ερωτήσεις του σε κάποιους τομείς.
Με ρώτησε αν είχα ελέγξει όλες τις κάμερες.
Του εξήγησα
ότι δεν υπήρχαν πολλές κάμερες στην Ιαπωνία
για να προστατευτεί η ιδιωτικότητα.
Και είπε "Μιτσουζάν, μου κάνεις πλάκα.
Στο Λονδίνο, υπάρχουν κάμερες σε κάθε δρόμο,
όλες φτιαγμένες στην Ιαπωνία".
Η αστυνομία αντέδρασε όπως αναμενόταν. Ήταν πολύ ευγενικοί μαζί μας.
Κάποιος, όμως, ήρθε και μου μίλησε.
Ήταν ένας Άγγλος που είχε παντρευτεί Γιαπωνέζα.
Και μου είπε
"Η αστυνομία δεν την ψάχνει, επειδή η Λούσι δεν είναι Γιαπωνέζα".
Κι αυτό έμεινε μέσα μου.
Θορυβήθηκα και σκέφτηκα
"Πρέπει να σκεφτώ κάποιον τρόπο
να γίνει η έρευνα".
ΒΡΕΤΑΝΙΚΗ ΠΡΕΣΒΕΙΑ
Το πρώτο που σκέφτηκα ήταν να ενημερώσουμε τα ΜΜΕ.
Φύγαμε από την αστυνομία το απόγευμα
με την εντύπωση
ότι ερευνούν κάθε πιθανό ενδεχόμενο.
Ερευνούν την υπόθεση ευρύτερα
και ψάχνουν κάθε πιθανότητα σ' αυτό το σημείο.
Στήσαμε μια συνέντευξη Τύπου για να τραβήξουμε την προσοχή στο Τόκιο.
Μετέφεραν τη συνέντευξη Τύπου σε μεγαλύτερη αίθουσα,
επειδή ήθελαν να έρθουν όλα τα ιαπωνικά μέσα.
Κοίταξα όλους αυτούς τους ανθρώπους και είπα στη Σόφι
"Έτσι θα βρούμε τη Λούσι, Σόφι.
Αυτοί εδώ οι άνθρωποι θα μας τη βρουν".
Αυτό που νιώθω αυτήν τη στιγμή…
Είμαι σίγουρη ότι καταλαβαίνετε. Η αδερφή μου αγνοείται.
Και θέλω να γυρίσει σπίτι.
Οπότε, αν μπορεί κάποιος κάπως να βοηθήσει
θα του ήμουν ευγνώμων αν μιλούσε.
Ο βρετανικός Τύπος έδειξε μεγάλο ενδιαφέρον.
Τα ιαπωνικά μέσα αποφεύγουν τις εικασίες,
ενώ τα βρετανικά μέσα άρχισαν αμέσως
να δημιουργούν θεωρίες
κι έβρισκαν όποιον μπορούσαν για να μιλήσει για την υπόθεση.
Είτε ήξεραν για την Ιαπωνία είτε όχι.
Έψαχναν ένα καλό πρωτοσέλιδο.
ΜΥΣΤΗΡΙΩΔΗΣ ΑΙΡΕΣΗ ΑΡΠΑΞΕ ΤΗΝ ΚΟΡΗ ΜΑΣ;
Ακούσαμε ότι η Λούσι ζει
και μου είπαν ότι την έβαλαν σε ένα πλοίο στο Χονγκ Κονγκ.
Ότι είχε πέσει θύμα μαστροπών.
Ότι την είχε απαγάγει μια αίρεση.
ΤΗΝ ΑΡΠΑΞΕ ΑΙΡΕΣΗ
ΣΚΛΑΒΑ ΤΟΥ ΣΕΞ
Η Λούσι είναι μια πολύ επιφυλακτική κοπέλα.
Η ιδέα ότι ξαφνικά άρχισε να ενδιαφέρεται
για κάποια θρησκευτική αίρεση
δεν ήταν καθόλου πειστική.
Μας φάνηκε γελοίο όλο αυτό.
Τράβηξε τόση προσοχή σ' αυτήν την υπόθεση,
που η ιαπωνική κυβέρνηση
και η Μητροπολιτική Αστυνομία του Τόκιο αφιέρωσαν πολλά άτομα στην έρευνα.
Συνήθως, σε υποθέσεις εξαφανίσεων
έχεις τέσσερις ή πέντε αστυνομικούς.
Εκατό άτομα; Δεν συμβαίνει φυσιολογικά αυτό.
Η αστυνομία εστίασε στο Ροπόνγκι, στην περιοχή όπου δούλευε η Λούσι.
Και στο Ροπόνγκι υπήρχαν πολλά μπαρ
και κλαμπ με συνοδούς.
Έχει πολύ ενδιαφέρουσα νυχτερινή ζωή.
Πολλοί ξένοι, πολλά λεφτά.
Η Goldman Sachs
η Lehman Brothers, όλοι αυτοί οι τραπεζίτες.
Ήταν σαν πάρτι, το χρήμα έρεε.
Στο Ροπόνγκι το έβλεπαν αυτό.
ΚΑΖΑΜΠΛΑΝΚΑ
Υπήρχαν άνθρωποι πρόθυμοι να ξοδέψουν
τεράστια ποσά σε μετρητά μέσα σε ένα βράδυ.
Δούλευα στο Καζαμπλάνκα,
το ίδιο κλαμπ με τη Λούσι Μπλάκμαν.
Ήταν ένα μικρό, συνηθισμένο κλαμπ συνοδών.
Είναι δύσκολο να εξηγήσεις τη δουλειά. Δεν υπάρχει κάτι αντίστοιχο στη Δύση.
Πας σε ένα κλαμπ γεμάτο από μεγαλύτερους άντρες,
τους μιλάς και τους σερβίρεις ποτά.
Δεν υπάρχει σεξ. Δεν είναι έτσι.
Δεν μου φαινόταν πονηρό ή δύσκολο.
Κάτι τέτοιο θα το έκανα και δωρεάν
στα είκοσί μου.
Πήγαινα σε μπαρ και μιλούσα με κόσμο.
Έβγαζαν πολλά λεφτά οι συνοδοί.
Πλήρωναν περίπου 50 δολάρια την ώρα.
Κι είχες και μπόνους, αν έπινες πολύ αλκοόλ.
Κι είχες να δουλέψεις μόνο πέντε ή έξι ώρες.
Αν το ήθελες, ήταν μια απλή κι αθώα δουλειά.
Η δουλειά των συνοδών
προσέλκυε κορίτσια που έψαχναν μια ενδιαφέρουσα εμπειρία.
Που ήθελαν να ζήσουν.
Ήταν πολλά υπέροχα κι ανεξάρτητα κορίτσια
που ήθελαν ταξίδια.
Το να γνωρίζεις ανθρώπους που είχαν το θάρρος
κι ένα ευρύτερο όραμα για τη ζωή
ήταν κάτι το πραγματικά εκπληκτικό.
Το "ντόχαν" είναι το πιο ύποπτο κομμάτι της δουλειάς.
"Ντόχαν" σημαίνει ότι πας για δείπνο πριν τη δουλειά
και μετά πας με τον πελάτη στο κλαμπ, και στο κλαμπ
πληρώνουν για το δείπνο και για τα ποτά.
Όλα αυτά προστίθενται στον λογαριασμό.
Τα όρια δεν ήταν ξεκάθαρα, επειδή το να βγεις
εκτός κλαμπ, μόνη σου με πελάτη,
στον ελεύθερο χρόνο σου,
μπορεί να παρεξηγηθεί από κάποιους πελάτες ότι θες κάτι περισσότερο.
Σίγουρα ένιωθα κάποια πίεση να φέρω περισσότερους πελάτες
ή να πηγαίνω σε "ντόχαν",
αλλά δεν ένιωσα ποτέ,
εγώ προσωπικά, ότι κινδύνευα στα κλαμπ.
Ίσως κάποια απ' τα πιο επικίνδυνα πράγματα
να συνέβαιναν έξω από τα κλαμπ.
Δούλευα ως δημοσιογράφος στο Λονδίνο για γυναικείο περιοδικό
και στο περιοδικό ενδιαφέρθηκαν για τη δουλειά των συνοδών.
Οπότε, πήγα στην Ιαπωνία
για να ζήσω την κουλτούρα των συνοδών και να μάθω περισσότερα.
Μου φάνηκε ότι τα λεφτά
έπαιζαν ρόλο όπως και το παιχνίδι εξουσίας μεταξύ ανδρών και γυναικών.
Το ότι οι άνδρες είχαν χρήματα ενώ οι γυναίκες όχι
έκανε τους άνδρες κυρίαρχους.
Οπότε, έβλεπες σεξουαλικά παιχνίδια να παίζονται στα κλαμπ.
ΑΣΤΥΝΟΜΙΚΟΣ ΔΙΕΥΘΥΝΤΗΣ ΣΑΤΟΡΟΥ ΓΙΑΜΑΣΙΡΟ
Η πρώτη ομάδα που ανέλαβε την υπόθεση
ήταν η ομάδα του Τεραμάε.
Εκείνοι ενημέρωσαν την ομάδα μας ότι είχαν αναγνωρίσει έναν ύποπτο.
Ήταν ένας Ιάπωνας που σύχναζε σε κλαμπ με συνοδούς στο Ροπόνγκι
και στο Καζαμπλάνκα.
Οπότε, μας διέταξαν να τον συλλάβουμε
και να ανακαλύψουμε
αν ήταν ένοχος ή όχι.
Φοβόμασταν ότι ο δράστης
θα μας ανακάλυπτε
και ότι αν ζούσε η Λούσι, θα τη σκότωνε.
Πλησιάσαμε το αμάξι του πριν πάει στη δουλειά.
Του ζητήσαμε να έρθει για ανάκριση οικειοθελώς.
Τον συλλάβαμε και τον συνοδεύσαμε
στο πλησιέστερο αστυνομικό τμήμα.
Τελικά, είχε άλλοθι που το επαληθεύσαμε.
Δεν ήταν αυτός
που είχε πάρει τη Λούσι.
Αναγκαστήκαμε
να ξεκινήσουμε από την αρχή.
15 ΜΕΡΕΣ ΑΓΝΟΟΥΜΕΝΗ
Μία βδομάδα με τον Τιμ Μπλάκμαν
και φαίνεται πόσο καλός πατέρας είναι
και πόσο πιστεύει ότι η κόρη του είναι ζωντανή στην πόλη,
αλλά πρέπει να βρεθεί το συντομότερο δυνατό.
Ντέιβ Ράσελ από το Τόκιο για το Meridian Tonight.
Ήταν ξεκάθαρο ότι ο Τιμ είχε σχέδιο.
Αν σταματήσεις να πιέζεις για το θέμα…
…τα ΜΜΕ θα ασχοληθούν με κάτι άλλο
και θα ξεχάσουν τη Λούσι.
Έπρεπε να στρέψει τα φώτα στη Λούσι το συντομότερο.
Έβαζε αφίσες στους δρόμους κι ήθελε να τις δείξουν στην τηλεόραση
ώστε να δουν όλοι το πρόσωπό της.
Ο Τιμ και η αστυνομία είχαν διαφορετικές κουλτούρες.
Μπορείτε να βάλετε αφίσες, αλλά όχι εδώ.
Δεν θα βγάλω καμία.
Συλλάβετέ με.
Η Λούσι έπρεπε να βρεθεί.
Κάθε γονιός θα έκανε ό,τι καλύτερο μπορούσε
για να λύσει το πρόβλημα.
Δεν θα δεχόμουν να με αγνοήσουν ή να με αποκόψουν.
Ο Τιμ ένιωθε αποκομμένος.
Ο τρόπος του έκανε τους αστυνομικούς να μοιάζουν ανίκανοι
κι αυτό τους εξόργιζε.
Μέσα στην ανησυχία του
και την καχυποψία του προς την αστυνομία και την πολύ κακή επικοινωνία τους
πίστεψε ότι όσο πιο πολύ πίεζε,
τόσο καλύτερα θα ήταν τα αποτελέσματα.
19 ΜΕΡΕΣ ΑΓΝΟΟΥΜΕΝH
Έμαθα ότι θα γινόταν η σύσκεψη των G7
κι ήξερα ότι ο Τόνι Μπλερ θα ταξίδευε εκεί.
Ήξερα ότι υπήρχε μεγάλο ενδιαφέρον από τα ΜΜΕ στη Βρετανία.
Οπότε, εκμεταλλευτήκαμε αυτήν τη συγκυρία.
Ο πρωθυπουργός Μπλερ βρέθηκε στο Τόκιο
για να βοηθήσει στην υπόθεση
της αγνοούμενης Βρετανίδας συνοδού Λούσι Μπλάκμαν.
Συνεργαζόμαστε στενά με τις ιαπωνικές αρχές.
Κάνουμε έκκληση σε όλους τους Ιάπωνες
που ίσως ξέρουν κάτι να μιλήσουν
και να μας δώσουν στοιχεία για την έρευνα.
Η υπόθεση αυτή είναι τραγική και προφανώς
η οικογένεια είναι σε απόγνωση.
Ο Ιάπωνας πρωθυπουργός είπε
"Η ιαπωνική αστυνομία θα τον πιάσει τον δράστη".
Αυτό ήταν κάτι εύκολο στα λόγια, αλλά δύσκολο στην πράξη.
Ήμασταν κι εμείς πολύ πιεσμένοι.
Ένιωσα ότι υπήρχε
μια μικρή ασυνέπεια στον τρόπο που γινόταν η έρευνα.
Κι έτσι κάποιοι ντετέκτιβ μας άρχισαν να αναλαμβάνουν πρωτοβουλίες.
Εγώ τους λέω ντετέκτιβ "χελώνες".
Αν αρπάξουν ένα στοιχείο, δεν θα το αφήσουν χωρίς να ερευνηθεί.
Πιστεύαμε ότι θα ήταν καλύτερα να ξεκινήσουμε την έρευνα από την αρχή,
παρά να χάνουμε χρόνο με παραπλανητικά στοιχεία.
ΑΡΧΙΦΥΛΑΚΑΣ ΤΖΟΥΝΙΤΣΙΡΟ ΚΟΥΚΟΥ ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Ο Κούκου είναι σχολαστικός και επίμονος.
Όταν δαγκώνει κάτι, δεν το αφήνει. Σαν χελώνα.
Ξενυχτήσαμε κάποια βράδια μελετώντας τις αναφορές
που είχε υποβάλλει η βασική ομάδα από την πρώτη μέρα
και ελέγξαμε τα πάντα.
Ενώ έλεγχα τις αναφορές
για να καταλάβω πώς είχε γίνει η έρευνα.
Βρήκα μια αναφορά
από το Ροπόνγκι όπου υπάρχουν πολλά κλαμπ.
Έγραφε ότι μια αλλοδαπή υπάλληλος του κλαμπ
είχε προσκληθεί από έναν τακτικό πελάτη και πήγαν μια βόλτα στη θάλασσα.
Κάποια στιγμή έχασε τις αισθήσεις της
και ξύπνησε μετά από πολλές ώρες.
Όταν ξύπνησε, είχε πονοκέφαλο.
Σκέφτηκε ότι την είχαν ναρκώσει.
Έγραφαν ότι ο διευθυντής του κλαμπ που μας μίλησε
ήταν αναξιόπιστος.
Ότι δεν έπρεπε να εμπιστευτούμε τα λεγόμενά του.
Το διάβασα αυτό και το θεώρησα γελοίο.
Ένα τέτοιο άτομο θα μπορούσε να μας δώσει ένα καλό στοιχείο.
Φαινόταν να υπάρχει σύνδεση με την υπόθεση της Λούσι.
Άρχισαν, λοιπόν, να μελετούν παλιές υποθέσεις
και να τις ξεθάβουν για να δουν αν υπάρχει κάποια σύνδεση.
Αλλά η αστυνομία είναι σε τοπικό επίπεδο
και δεν τις ερεύνησε ποτέ στα σοβαρά.
Οπότε, αν και υπήρξε καταγγελία,
δεν έγινε ποτέ έρευνα.
ΡΟΠΟΝΓΚΙ, ΤΟΚΙΟ
Οι ιδιοκτήτες των κλαμπ έλεγαν
για μια κοπέλα που δούλευε εκεί και πέρασε το ίδιο πράγμα.
Τέτοιες ιστορίες ξεπηδούσαν
εδώ κι εκεί.
ΒΟΗΘΟΣ ΕΠΙΘΕΩΡΗΤΗ ΤΟΚΙ ΜΑΡΟΥΓΙΑΜΑ
Οπότε, αποφασίσαμε να μιλήσουμε με τις εργαζόμενες
σε όλα τα κλαμπ.
Στην αρχή, οι γυναίκες που δούλευαν στα κλαμπ
δεν ήθελαν να μιλήσουν.
Κάθε τρεις μήνες έρχονταν αστυνομικοί
κι οι συνοδοί που δεν είχαν βίζα
έβγαιναν από την πίσω πόρτα
κι οι κοπέλες ένιωθαν πολύ ευάλωτες.
Οι ξένες συνοδοί, ακόμα κι αν υπέφεραν,
ρίσκαραν με το να μιλήσουν στην αστυνομία,
επειδή ήταν πολύ πιθανό να συλληφθούν
για παραβίαση της βίζας τους.
Δεν συνέφερε να πας στην αστυνομία, αν ήσουν ήδη στόχος ως συνοδός.
Δεν μπορούσαμε να τις μιλήσουμε στη δουλειά
και τις σταματούσαμε στον δρόμο
για να τις κάνουμε ερωτήσεις.
Τελικά, πολλές γυναίκες μας μίλησαν,
για να μας βοηθήσουν να βρούμε τη Λούσι.
Τελικά,
ανακαλύψαμε ότι πολλές είχαν βιώσει κάτι παρόμοιο.
Υπήρχαν σταθερές αναφορές συνοδών
ότι είχαν ναρκωθεί και πιθανώς βιαστεί από έναν εύπορο Ιάπωνα.
Οι περισσότεροι εγκληματίες δεν αλλάζουν τρόπο δράσης.
Όπως κι οι διαρρήκτες δεν αλλάζουν μέθοδο εισόδου.
Έχουν μια συνήθεια.
Κι οι συνήθειες δεν αλλάζουν.
Τις έβαζε σε πολυτελή αμάξια
όπως Porsche, Mercedes Benz
ή κάτι παρόμοιο.
Τις καλούσε κάπου ωραία στον ωκεανό
ή να δειπνήσουν κάπου.
Και εκεί τις νάρκωνε.
Οι κοπέλες μάς είπαν ότι ένιωσαν λες και τις είχαν ναρκώσει.
Ξυπνούσαν νιώθοντας δυσφορία σε όλο τους το σώμα.
Κάποιες ξερνούσαν.
Κάποιες είπαν ότι ένιωθαν ένα κάψιμο.
Τις λυπήθηκα.
Οπότε, με όλες αυτές τις καταθέσεις
από Γιαπωνέζες και ξένες συνοδούς
ανακάλυψαν έναν κατά συρροή βιαστή
που δρούσε στο Ροπόνγκι χρόνια και δεν είχε πιαστεί ποτέ.
Δεν είχε οδηγηθεί στη δικαιοσύνη.
52 ΜΕΡΕΣ ΑΓΝΟΟΥΜΕΝΗ
Η οικογένεια αποφάσισε να προσφέρει αμοιβή…
ενάμισι εκατομμύριο γιεν για κάθε νέα πληροφορία
που θα οδηγήσει στο να βρεθεί η Λούσι.
Έτσι όπως το βλέπαμε εμείς,
ήταν άλλη μία στιγμή που η υπόθεση θα έπαιζε στην τηλεόραση.
Ο κόσμος νόμιζε ότι το έκανα αυτό, επειδή μου άρεσαν οι συνεντεύξεις.
Ήθελα μόνο να τραβήξω την προσοχή ώστε να βρεθεί η Λούσι.
Κι ο μόνος τρόπος ήταν να τροφοδοτώ τα κανάλια.
Ο Τιμ είχε γύρω του πολλούς δημοσιογράφους.
Φοβηθήκαμε
ότι μπορεί να αποκαλύψει κάτι
που θα εμποδίσει την έρευνα.
Μετά από εφτά με οχτώ βδομάδες νιώθουμε
ότι η κατάσταση αυτή έχει γίνει πολύ αγχωτική.
Είναι γεγονός ότι δεν μου δίνονται
πληροφορίες από την αστυνομία για την πρόοδό τους
καθώς θεωρούν ακόμα την υπόθεση εξαιρετικά ευαίσθητη.
Όλο έλεγα
"Η έρευνα προχωράει σταθερά.
Δεν μπορώ να σας πω κάτι ακόμα".
Οι Ιάπωνες με θεωρούσαν αγενή.
Και μάλλον αυτήν την εντύπωση έδινα,
επειδή δεν είχα τον χρόνο ή την καθαρή σκέψη
για να κατανοήσω τα πρωτόκολλά τους.
Νοητικά ήμουν σχεδόν ράκος.
Ήταν σαββατοκύριακο
κι είχαν ένα σόου με πυροτεχνήματα
και καθόμασταν και τα κοιτούσαμε
κι όλοι γύρω γιόρταζαν και διασκέδαζαν,
αλλά ο Τιμ όχι.
Ξεκίνησα ως δημοσιογράφος απλώς να τον ακολουθώ παντού.
Έβαζα την κάμερα μπροστά του κι εκείνος μου έλεγε να φύγω.
Όσο περνούσε ο καιρός, ο Τιμ άρχισε να με εμπιστεύεται,
αφού ήμασταν κι οι δύο σε μια ξένη χώρα
και ψάχναμε τρόπο να βρούμε τη Λούσι.
Μου τηλεφωνούσε στις 4:00 το πρωί.
Έλεγε "Θες να πάμε μια βόλτα; Δεν έχω ύπνο".
Ήταν, όμως, προφανώς κουρασμένος.
Ήταν καταβεβλημένος. Είχε κουραστεί πολύ.
Αρχίζω να νιώθω εξαντλημένος και κουρασμένος.
Όσο περνάνε οι μέρες κι οι βδομάδες
η απόγνωση γίνεται όλο και μεγαλύτερη…
Κι αναρωτιέσαι "Τι μπορούμε να κάνουμε τώρα;"
Ευχαριστώ. Εντάξει.
Είμαι ο πατέρας της Λούσι Μπλάκμαν,
της νεαρής Βρετανίδας που αγνοείται στην Ιαπωνία.
Σκεφτήκαμε να ανοίξουμε μια τηλεφωνική γραμμή
ώστε Ευρωπαίες ή κορίτσια από τη Δύση
να μπορέσουν να μας μιλήσουν.
Ήταν πολύ πιθανό κάποια απ' αυτές να είχε κάποια πληροφορία.
Οι αστυνομικοί του Τόκιο δεν καταλάβαιναν
το γιατί ή τι περιμέναμε να κερδίσουμε από αυτό.
Δεν πίστευαν καθόλου ότι θα είχαμε κάποια πληροφορία
από μια ανοιχτή γραμμή, αλλά δεν μπορούσαν και να μας σταματήσουν.
62 ΜΕΡΕΣ ΑΓΝΟΟΥΜΕΝΗ
Το μήνυμα από τη μητέρα και τον αδερφό της ήταν απλό.
"Χρόνια πολλά, Λούσι".
Και χίλια μπαλόνια απελευθερώθηκαν στον ουρανό
για τα 22α γενέθλια της πρώην αεροσυνοδού που αγνοείται.
Για να θυμάται η Λούσι ότι δεν ξεχάσαμε τα γενέθλιά της,
αφού σήμερα κλείνει τα 22
και πάντα της άρεσαν τα γενέθλια και το έκανε θέμα.
Και θέλω να ξέρει
πως όπου κι αν είναι, δεν την ξεχάσαμε.
Είχαμε, λοιπόν, πολλές καταγγελίες
για έναν άντρα που πήγαινε βόλτες με συνοδούς
και τις νάρκωνε για να τις κακοποιήσει.
Ένα θύμα του ήταν η Αυστραλή Τζέσι.
Το περιστατικό της είχε συμβεί τρία χρόνια νωρίτερα.
ΒΟΗΘΟΣ ΕΠΙΘΕΩΡΗΤΗ ΓΙΑΣΟΥΧΙΚΟ ΑΣΑΝΟ
Είχε γράψει
το όνομα του άντρα και το κινητό του
στο παλιό της σημειωματάριο
που το είχε αφήσει στην Αυστραλία.
Ήρθε το σημειωματάριο από την Αυστραλία.
Ζητήσαμε από τον πατέρα της
να στείλει το σημειωματάριο στην Ιαπωνία, για να το εξετάσουμε εμείς.
Ήταν τόσο θυμωμένη που είχε μουτζουρώσει με μανία το νούμερο.
Στο φως, όμως, μπορούσαμε να δούμε τα ψηφία.
Το όνομα "Γιούτζι Χόντα"
και ο αριθμός του κινητού που τελείωνε σε 3301 ήταν γραμμένα.
Αρχίσαμε να ελέγχουμε
τις κλήσεις που είχαν γίνει από αυτό το τηλέφωνο.
ΚΑΤΑΛΟΓΟΣ ΚΛΗΣΕΩΝ
Ο αριθμός λειτουργούσε ακόμα.
Πήραμε τα τηλεφωνικά αρχεία.
Βρήκαμε περίπου δέκα αριθμούς που είχε καλέσει.
Κι ένας από αυτούς
ήταν της Λούσι.
Ήταν σημαντικό στοιχείο αυτό. Ήταν ένα τεράστιο βήμα μπροστά.
Είναι η πρώτη φορά που φάνηκε
ότι το άτομο που υποπτεύονταν ότι είχε απαγάγει τη Λούσι Μπλάκμαν
συνδεόταν μαζί της κι είχαν κάποια επαφή.
Ο ύποπτος είχε δημιουργήσει
πολλές ψεύτικες ταυτότητες ώστε να μην μπορεί να εντοπιστεί.
Ζητήσαμε από την τηλεφωνική εταιρεία να εντοπίσει τη θέση του
ώστε να βρει πού ήταν ο καλών.
Ακριβώς στις 3:00
μια κεραία έπιασε μια κλήση κοντά στον Πύργο του Τόκιο.
ΠΥΡΓΟΣ ΤΟΥ ΤΟΚΙΟ
Ένα λεπτό ή πέντε λεπτά αργότερα,
πιάστηκε το σήμα σε εντελώς διαφορετική περιοχή.
Μετά από πέντε λεπτά
μια κεραία στα δυτικά έπιασε μια κλήση.
Μετά από άλλα πέντε λεπτά, μια κεραία στα ανατολικά το έπιασε.
Κανένα αμάξι
δεν μπορεί να πάει τόσο γρήγορα σε ένα μόνο λεπτό.
Ήταν μυστήριο.
Σκέφτηκα
αφού έπιασαν το σήμα τέσσερις κεραίες σε διαφορετικές θέσεις,
ήταν πιθανό ο καλών
να βρισκόταν σε μια ενδιάμεση περιοχή.
Μιλάμε για το έτος 2000.
Δεν είναι σαν ταινία
όπου μπορείς να εντοπίσεις από πού έγινε η κλήση.
Απλώς τη συνδέεις με μια ευρύτερη περιοχή.
Μπόρεσαν, λοιπόν, να εντοπίσουν την κλήση σε μια ακριβή περιοχή, την Ακασάκα.
Φαίνεται ότι η κλήση έγινε από τους Πύργους Μότο-Ακασάκα
που είναι ένα πολύ ακριβό κτίριο
με κάμερες ασφαλείας και τέτοια πράγματα.
Δεν μπαίνεις απλά. Είναι δύσκολη η πρόσβαση.
Δείξαμε τα σήματά μας στον διαχειριστή.
Στον έκτο όροφο ήταν δύο δωμάτια που τα χρησιμοποιούσε
μια εταιρεία που την έλεγαν Πλαντ Οριχάρα.
Ο διαχειριστής είπε ότι ο ιδιοκτήτης ήταν ένα παράξενο άτομο.
Περνούσε από μπροστά του,
δεν χαιρετούσε ποτέ,
όλο κοιτούσε κάτω και δεν έδειχνε το πρόσωπό του.
Οδηγούσε πολλά ξένα πολυτελή αμάξια.
Porsche, Mercedes-Benz, Aston Martin, Rolls-Royce.
Ήταν τα αμάξια που είχαν αναφερθεί στις καταθέσεις.
Δεν ήξερα αν το Π. Οριχάρα ήταν εταιρεία ή το όνομα κάποιου ξένου.
Δεν είχαμε κάποια πληροφορία.
Δεν υπήρχε όνομα ιδιοκτήτη.
Πίστεψαν ότι αυτός είναι ο ύποπτος,
αλλά δεν είχαν αρκετά στοιχεία για ένταλμα.
Έκαναν απλώς υποθέσεις και η έρευνα σταμάτησε εκεί.
Δεν προχωρούσαν.
Από τις ξένες συνοδούς με τις οποίες μιλήσαμε,
λίγες μόνο ήθελαν να δώσουν κατάθεση.
Η μία ήταν η Μόνικα από την Αγγλία.
Νομίζω ότι ήταν κάποιος Κότζι.
Ήταν 10 Οκτωβρίου του 1997.
Γνώρισε κάποιον Κότζι στο Ροπόνγκι
και πήγαν με αμάξι στο διαμέρισμα ενός θερέτρου
με θέα στον ωκεανό.
Θυμόταν μια σειρά από φοίνικες
και η Μαρίνα Ζούσι
ήταν το μόνο μέρος που ταίριαζε.
Ίσως και να θυμόταν παραπάνω λεπτομέρειες,
οπότε πήγαμε μαζί στη Μαρίνα Ζούσι.
ΤΟΚΙΟ
Η μαρίνα είναι περίπου μιάμιση ώρα έξω από το Τόκιο.
Είναι ένα πολυτελές θέρετρο με διαμερίσματα
σε μια ακριβή περιοχή για πλούσιους και εύπορους.
Η Μόνικα είπε ότι αυτό ήταν.
"Σ' αυτό το κτίριο με πήγε".
Κάναμε μια βόλτα εκεί,
κι είπε ότι πρέπει να ήταν στο κτίριο τέσσερα ή εφτά,
αλλά δεν ήταν σίγουρη.
Θυμάμαι ότι πήγαμε σε ένα κοντινό εστιατόριο
και δείξαμε τη φωτογραφία της Λούσι.
Μου είπαν ότι ήταν σίγουροι ότι αυτή η κοπέλα
είχε πάει εκεί την 1η Ιουλίου.
ΛΟΥΣΙ ΤΖΕΪΝ ΜΠΛΑΚΜΑΝ (21) ΥΨΟΣ 175 ΕΚ.
Ρώτησα αν ήταν μόνη
και είπαν ότι ήταν με έναν άντρα.
Ήθελα τη λίστα των ενοίκων της μαρίνας.
Πήγα και μίλησα με τον υποδιευθυντή.
Του εξήγησα το επείγον της κατάστασης και κατάλαβε.
ΑΡΧΙΦΥΛΑΚΑΣ ΡΙΟ ΧΑΤΑΣΙΤΑ
ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Έπρεπε να τους αποκλείσω έναν έναν.
Είναι μια δύσκολη και χρονοβόρα δουλειά.
Αν ζούσε, έπρεπε να σώσουμε την κοπέλα το συντομότερο δυνατό.
Τους έψαξα έναν έναν, αλλά δεν βρήκα κάτι.
Είχα, όμως, το προαίσθημα ότι ένας απ' αυτούς ήταν ο δράστης.
Έψαξα, λοιπόν, για έναν άντρα
που είχε πολλά πολυτελή αμάξια.
Ξεχώριζε ένα άτομο που το έλεγαν "Ομπάρα".
Όταν το άκουσα αυτό,
θυμήθηκα
ότι στους Πύργους Μότο-Ακασάκα
υπήρχε μια εταιρεία που την έλεγαν Πλαντ Οριχάρα.
Ο ΜΠΑΡΑ
Ο χαρακτήρας κάντζι για το "Ομπάρα"…
ΟΡΙ ΧΑΡΑ
…διαβάζεται και ως "Οριχάρα".
Ανατρίχιασα και έτρεμα παντού.
Είναι μια πολύ σημαντική στιγμή για την έρευνα,
επειδή είναι η πρώτη φορά που ένωσαν τις τελίτσες.
Α310 ΤΖΟΤΖΙ ΟΜΠΑΡΑ
Η αστυνομία βρήκε επιτέλους ένα όνομα.
Μάθαμε ότι ο Τζότζι Ομπάρα
είχε συλληφθεί στη Γουακαγιάμα
επειδή ντυνόταν γυναίκα
και τραβούσε βίντεο σε γυναικείες τουαλέτες.
Μίλησα στους αστυνομικούς που είχαν αναλάβει εκείνη την υπόθεση
και τους ρώτησα τι άτομο ήταν.
Είπαν ότι αντιστάθηκε σθεναρά.
Μετά τη σύλληψή του,
αρνήθηκε να βγάλει φωτογραφία.
Απομάκρυνε το πρόσωπό του και δεν συνεργαζόταν.
Ζήτησα να μου στείλουν με φαξ τη φωτογραφία της σήμανσης.
Τα φαξ τότε ήταν χαμηλής ποιότητας, και η φωτογραφία ήταν σκοτεινή.
Συγκεντρώσαμε περίπου 100 φωτογραφίες υπόπτων
και τις δείξαμε στα θύματα.
Η Μόνικα και η Τζέσι
ξεχώρισαν τη φωτογραφία του Ομπάρα χωρίς δισταγμό.
Για πρώτη φορά,
είχαμε ένα πραγματικό όνομα και όχι ψευδώνυμα.
Είχαν πια το πρόσωπο του υπόπτου και συνειδητοποίησαν
ότι αν κρατάει τη Λούσι Μπλάκμαν όμηρο,
δεν έχουν χρόνο και πρέπει να βιαστούν.
103 ΜΕΡΕΣ ΑΓΝΟΟΥΜΕΝΗ
Δεν μπορούσαμε να τον συνδέσουμε με την υπόθεση της Λούσι,
αλλά μπορούσαμε να τον συλλάβουμε
με βάση τα άλλα θύματα.
Στις έξι το πρωί ήμασταν ήδη στις θέσεις μας.
ΕΠΙΘΕΩΡΗΤΗΣ ΤΑΝΤΑΣΙ ΝΑΪΤΟ ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Οι ερευνητές είναι πάντα νευρικοί όταν κάνουν κάποια σύλληψη.
Κι εγώ ήμουν αγχωμένος.
Είχαμε δύο φρουρούς στην έξοδο κινδύνου,
δύο δίπλα στο παράθυρο
και έναν να φυλάει την πόρτα.
Ήμασταν περίπου επτά συνολικά.
Μου είπαν ότι ο ύποπτος είχε ξυπνήσει, επειδή η τηλεόραση ήταν ανοιχτή.
Κι έτσι συνέχισα να παρατηρώ την κατάσταση.
Πάντα έβγαινε στις 7:00 π.μ. να αγοράσει εφημερίδα
και θεώρησα ότι δεν χρειαζόταν να μπούμε μέσα.
Ο Ομπάρα δεν φαινόταν κακότροπος άνθρωπος.
Πίστευα ότι δεν θα ήταν βίαιος.
Αλλά ανησυχούσα μήπως πηδήξει από το παράθυρο.
Μόνο αυτό σκεφτόμουν.
Λίγο πριν τις επτά, η πόρτα άνοιξε.
Όταν ρώτησα "Είσαι ο Ομπάρα;" το πρόσωπό του άλλαξε ξαφνικά.
Είπε "Ναι".
Νομίζω ότι ήξερε πως θα τον συλλαμβάναμε.
Ο Τζότζι Ομπάρα, πρόεδρος εταιρείας διαχείρισης ακινήτων,
συνελήφθη νωρίς το πρωί.
Οι αστυνομικοί είπαν ότι σύχναζε στην περιοχή
όπου εργαζόταν η 22χρονη Λούσι από το Κεντ.
Μάθαμε ότι υπήρχε ένας ύποπτος
και μετά από λίγο καιρό μάθαμε ότι έγινε μια σύλληψη.
Ήταν πολύ σημαντικό αυτό.
Αυτός ο άντρας ίσως να ήξερε πού ήταν η Λούσι.
Ο Τζότζι Ομπάρα ήταν γυναικάς κι είχε κληρονομήσει πολλά χρήματα.
Ήταν πολύ πλούσιος από τον πατέρα του,
αλλά όλοι οι γείτονες ήξεραν ότι ήταν μοναχικός τύπος.
Είχε πολλά ακίνητα
κι η αστυνομία ξεκίνησε να τα ερευνά όλα.
Κάντε πίσω.
Εγώ ήμουν υπεύθυνος για τον τόπο του εγκλήματος του Κτιρίου 4 της μαρίνας.
Βρήκαμε
πολλά ναρκωτικά και αλκοόλ.
Αυτό που θυμάμαι έντονα
είναι το μεταλλικό εξάρτημα στο ταβάνι.
Θυμάμαι που αναρωτιόμουν
σε τι χρησίμευε αυτό το πράγμα.
Ήμουν επικεφαλής της έρευνας στους Πύργους Μότο-Ακασάκα.
Αυτό που θυμάμαι πιο έντονα είναι το σημειωματάριό του.
Δεν ξέρω πότε το έγραψε,
αλλά κάπου έλεγε ότι θα γίνει κακός,
έγραφε ότι θα αφοσιωθεί στο κακό.
Άλλαξε συμπεριφορά κι έγινε πραγματικά κακός
και μεταμορφώθηκε σε ένα είδος τέρατος.
Μετά τη σύλληψη του Ομπάρα,
η αστυνομία έκανε έφοδο σε πολλά ακίνητά του στο Τόκιο.
Ήταν κάτι σαν μεγιστάνας στα ακίνητα.
Πήγαν και στο παραθαλάσσιο διαμέρισμα στη Μαρίνα Ζούσι
όπου προσέλκυε τα θύματά του.
Κατασχέσαμε πολλές βιντεοκασέτες
και δεν μιλάω για δύο ή τρεις.
Οι βιντεοκασέτες είχαν ετικέτες με ονόματα που, όμως, δεν ήταν πλήρη.
Ο Ομπάρα είχε βιντεοσκοπήσει τα πάντα.
Δεν θα ήθελα να ξαναμιλήσω γι' αυτό ποτέ ξανά.
Η αστυνομία βρήκε…
πάνω από 400 βιντεοκασέτες με γυναίκες
σε κωματώδη κατάσταση,
ξαπλωμένες σε κρεβάτια, κι εκείνον να τις κακοποιεί.
Ήταν σαν ταινίες τρόμου.
Ανακαλύψαμε ότι τα μεταλλικά εξαρτήματα στο ταβάνι…
ήταν για να σηκώνουν τα πόδια του θύματος.
Δεν έβλεπε τα θύματά του σαν ανθρώπους,
αλλά σαν κούκλες.
Δεν είχα ξανά υπόθεση…
Δεν είχα ξαναδεί κάτι τόσο φρικτό.
Δεν είχα φανταστεί ποτέ ότι υπάρχουν τέτοιοι άνθρωποι.
Ήταν πολλές οι κασέτες
κι οι ντετέκτιβ έπρεπε να τις εξετάσουν όλες.
Δεν βρέθηκε, όμως, καμιά κασέτα με τη Λούσι Μπλάκμαν.
Στόχος μας ήταν να βρούμε τη Λούσι.
Ένιωθα τρομερή πίεση.
Αλλά με τόσα στοιχεία εναντίον του, πίστευα ότι θα τη βρίσκαμε.
Καθώς του μιλούσα,
ένιωσα ότι ήταν διεστραμμένος.
Αρνήθηκε τα πάντα σχετικά με τα εγκλήματά του.
Όταν του έδειξα τα στοιχεία,
επέμεινε ότι όλα ήταν συναινετικά.
Ότι όλες πληρώθηκαν.
Τέτοιες δικαιολογίες έλεγε. Και δεν ομολογούσε κάτι άλλο.
Ο Ομπάρα αρνείται ότι ξέρει τη Λούσι.
Αρνείται ότι τη συνάντησε κι ότι είχε κάποια επαφή μαζί της.
Η έρευνα έπρεπε να επικεντρωθεί
στα στοιχεία που υπήρχαν.
Ο Ομπάρα ισχυρίζεται ότι το σεξ στις κασέτες είναι συναινετικό.
Πρέπει, λοιπόν, να αναγνωρίσουν κάποια θύματα κι αυτά να μιλήσουν
και να πουν ότι τίποτα δεν έγινε συναινετικά,
ότι ήταν θύματα,
ώστε να στοιχειοθετηθούν οι κατηγορίες.
Όταν είδα τα βίντεο,
σκέφτηκα ότι το έγκλημα αυτό έμοιαζε πολύ με υπόθεση φόνου.
Για μια γυναίκα το σεξουαλικό έγκλημα είναι σαν φόνος.
ΑΡΧΙΦΥΛΑΚΑΣ ΜΙΤΣΟΥΚΟ ΓΙΑΜΑΓΚΟΥΤΣΙ ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Θυμάμαι που δημιουργήσαμε μια ομάδα ανάλυσης σε μια μεγάλη αίθουσα.
Είναι μια αίθουσα που χωράει δεκάδες ανθρώπους.
Δεν είχαμε πολύ προσωπικό
και στείλαμε νέους αστυνομικούς από τα ΜΑΤ για να βοηθήσουν.
Τα θύματα άλλαζαν,
αλλά τα εγκλήματα επαναλαμβάνονταν ξανά και ξανά.
Πολλοί απ' τους νέους αστυνομικούς
κλονίζονταν ψυχικά.
Πήγα στα σπίτια κάποιων θυμάτων
και τους πήρα κατάθεση.
Ξύπνησαν και δεν ήξεραν ότι τους είχε συμβεί κάτι.
Αυτό είπαν όλες.
Αλλά είχαμε τα στοιχεία να αποδείξουμε ότι κάτι είχε συμβεί.
Το δυσκολότερο ήταν να τους το δείξουμε.
Κάλυπταν τα μάτια τους.
Κάποια είπε "Πείτε μου ότι δεν είμαι εγώ, σωστά;"
Άλλες είπαν "Είναι παρελθόν πια, δεν θέλω να ασχοληθώ άλλο".
Ένα θύμα είχε ρινορραγία.
Πρέπει να υπέφερε πολύ.
Έλεγα ότι ήταν σοβαρό έγκλημα κι ο δράστης έπρεπε να συλληφθεί.
Και για να γίνει αυτό,
χρειαζόμασταν βοήθεια.
Δεν θέλαμε να γλιτώσει ο Ομπάρα.
Έτσι νιώθαμε.
Αυτό προσπάθησα να εξηγήσω στα θύματα.
Δεν γινόταν αλλιώς.
Η αστυνομία πρέπει να δείξει ότι το σεξ δεν ήταν συναινετικό.
Προφανώς, όταν κάποιος είναι ναρκωμένος, δεν μπορεί να συναινέσει
κι αυτό στην Ιαπωνία λέγεται "οιονεί βιασμός".
Είναι πεπεισμένοι
ότι χρησιμοποίησε χλωροφόρμιο σε ένα από τα θύματά του.
Έβαλαν, λοιπόν, έναν ιατροδικαστή να δει τις κασέτες.
Έπαιρνε μια πετσέτα και ένα καφέ μπουκάλι
και έριχνε υγρό από το μπουκάλι.
Μετά έβαζε την πετσέτα στο πρόσωπο του θύματος.
ΙΑΤΡΟΔΙΚΑΣΤΗΣ ΔΡ ΚΕΪΖΟ ΧΑΡΑΦΟΥΤΖΙ
Τα πρόσωπα των θυμάτων ήταν πάντα καλυμμένα με πετσέτες.
Ανάμεσα στα κατασχεθέντα αντικείμενα ήταν και υπνωτικά φάρμακα,
και μια μεγάλη ποσότητα χλωροφορμίου
και άλλων παράνομων φαρμάκων
με υπνωτική δράση.
Κοιτώντας διάφορα βίντεο με θύματα,
παρατήρησα μία συγκεκριμένη γυναίκα.
Ξαφνικά,
τα χέρια της άρχισαν να τρέμουν.
Αναρωτήθηκα γιατί κουνιούνταν τα χέρια της παρόλο που ήταν αναίσθητη.
Η δηλητηρίαση από χλωροφόρμιο μπορεί να προκαλέσει οξεία ηπατίτιδα
κι αυτή να προκαλέσει ηπατική ανεπάρκεια και εγκεφαλοπάθεια.
Έμαθα ότι το χαρακτηριστικό σύμπτωμα είναι αυτό το τρέμουλο.
Ερευνώντας περαιτέρω το θύμα αυτό,
ανακάλυψα ότι ήταν μια 21χρονη ονόματι Καρίτα
και ότι είχε πεθάνει.
Η Καρίτα Ρίτζγουεϊ ήταν κι αυτή 21 ετών
κι είχε εξαφανιστεί οχτώ χρόνια νωρίτερα, το 1992.
Γνώρισα τη μεγαλύτερη αδελφή της Καρίτα, τη Σαμάνθα.
Κι οι δύο είχαν ταξιδέψει σε Ιαπωνία και Αυστραλία.
Τους άρεσε η περιπέτεια.
Ύστερα η Σαμ πήγε να διδάξει αγγλικά στο Τόκιο.
Η αδελφή της η Καρίτα πήγε μαζί της, αλλά δεν βρήκε κάποια δουλειά.
Οπότε, αποφάσισε να δουλέψει προσωρινά ως συνοδός.
Μια μέρα κάποιος άφησε την Καρίτα σε ένα νοσοκομείο
και είπε ότι έπαθε τροφική δηλητηρίαση.
Οι γιατροί δεν μπορούσαν να καταλάβουν τι της συνέβαινε.
Τα όργανά της κατέρρεαν.
Μετά από μία εβδομάδα στο νοσοκομείο,
αναγκάστηκαν να κλείσουν τα υποστηρικτικά μηχανήματα.
Η αστυνομία, όμως, δεν έκανε τίποτα,
είπαν ότι πέθανε από τροφική δηλητηρίαση
και δεν σκέφτηκαν ότι πρόκειται για κάποιο έγκλημα.
Δεν έγινε νεκροτομή.
Ευτυχώς, όμως, κράτησαν ένα δείγμα από το ήπαρ της Καρίτα.
Μετά τη σύλληψη του Ομπάρα, η αστυνομία συνδύασε τις υποθέσεις
κι εξέτασε το δείγμα στο οποίο βρέθηκε χλωροφόρμιο.
Έτσι μπόρεσαν να συλλάβουν τον Τζότζι Ομπάρα για την απαγωγή
και ανθρωποκτονία της Καρίτα Ρίτζγουεϊ.
Το μυστήριο, όμως, παρέμενε σχετικά με το τι έκανε με τη Λούσι…
Είχε καταστρέψει
την κασέτα με ό,τι είχε κάνει στη Λούσι.
Ήταν δύσκολο να του προσάψουν την απαγωγή και κακοποίηση της Λούσι Μπλάκμαν.
134 ΜΕΡΕΣ ΑΓΝΟΟΥΜΕΝΗ
Ο Τιμ Μπλάκμαν και η κόρη του Σόφι αγνοούν ακόμη τι συνέβη στη Λούσι.
Η 22χρονη εξαφανίστηκε τον Ιούλιο ενώ δούλευε ως συνοδός σε μπαρ.
Ο Τζότζι Ομπάρα, επιχειρηματίας, που συνελήφθη πριν από έναν μήνα,
έκανε διάφορες αποκαλύψεις,
αλλά αρνείται κάθε εμπλοκή στην εξαφάνισή της.
Διαρρέεται τώρα ότι ομολόγησε πως τη συνάντησε στο κλαμπ Καζαμπλάνκα.
Αυτό συνέβη περίπου μία εβδομάδα πριν εξαφανιστεί.
Έχει παρελθόν
απαγωγών Δυτικών ξανθών κοριτσιών
και μια βδομάδα αργότερα εξαφανίστηκε κι η Λούσι.
Η ελπίδα ότι με τη σύλληψη του Ομπάρα θα βρίσκαμε τη Λούσι
δεν κράτησε πολύ. Άρχισε σύντομα να φαίνεται
ότι αυτό θα ήταν απίθανο.
Είσαι τόσο καταβεβλημένος, που δεν μπορείς να ξεχωρίσεις…
τη χαρά, την ανακούφιση, την απόγνωση, το άγχος…
ή τη στενοχώρια.
Είναι όλα μια μάζα συναισθημάτων.
Ήμασταν ακόμα συγκεντρωμένοι στη Λούσι.
Έπρεπε να αναλύσουμε κάθε στοιχείο
για να τη σώσουμε.
Ο Ομπάρα συνήθιζε να συλλέγει πράγματα
και κρατούσε πολλές αποδείξεις στο διαμέρισμά του.
Η ομάδα ανάλυσης στοιχείων τις εξέτασε προσεκτικά
και δημιούργησε ένα χρονοδιάγραμμα των πράξεων του Ομπάρα.
Είχε αποδείξεις από τα πάντα.
Κι έτσι μπόρεσαν να αναπαράξουν
από τις αποδείξεις πού είχε πάει εκείνη τη μέρα.
Σύμφωνα με την ανάλυσή μας, την 1η Ιουλίου, γύρω στις 3:00 μ.μ.,
ο Ομπάρα συνάντησε τη Λούσι και πήγαν στη μαρίνα.
Στον δρόμο για τη μαρίνα,
σταμάτησαν σε ένα εστιατόριο κοντά στα γιοτ στη μαρίνα.
Αυτό το επιβεβαίωσε και ο βοηθός επιθεωρητή Ασάνο.
1 ΙΟΥΛΙΟΥ 2000
Κατά τις 5:00 το απόγευμα
πήγαν στο διαμέρισμα του Ομπάρα, στη μαρίνα Ζούσι.
Κι εκεί εξαφανίστηκε η Λούσι.
2 ΙΟΥΛΙΟΥ 2000
Μεταξύ της νύχτας της 2ας Ιουλίου και του πρωινού της 3ης Ιουλίου
ο Ομπάρα γύρισε στο Τόκιο.
Στις 4 Ιουλίου,
ο Ομπάρα έκανε πολλά ψώνια,
Στις 5 Ιουλίου, πήγε σε ένα διαμέρισμα στο Μπλου Σι Αμπουρατσούμπο.
σε ένα από τα πολλά ακίνητά του.
Την επόμενη μέρα,
ένας ένοικος διαμαρτυρήθηκε για θόρυβο απ' το διαμέρισμα του Ομπάρα.
Κι ανάμεσα στις αποδείξεις, βρήκαν μια περίεργη αγορά.
Ένα πριόνι, τσιμέντο και μια φορητή σκηνή.
Και τότε άρχισαν να σκέφτονται
ότι όλα αυτά χρησιμοποιήθηκαν για τη συγκάλυψη του εγκλήματος.
Η ανάλυση μάς οδήγησε στο συμπέρασμα…
ότι η Λούσι έχασε τη ζωή της την 1η Ιουλίου.
Μέσα στις επόμενες μέρες,
το πτώμα της μεταφέρθηκε από τη μαρίνα στο Μπλου Σι Αμπουρατσούμπο.
Είναι πάρα πολύ πιθανό να τη διαμέλισε.
Μετά την ανάλυση διαφόρων στοιχείων,
αυτό ήταν το συμπέρασμα στο οποίο καταλήξαμε.
Για την υπόθεση της Λούσι
θέλαμε απτές αποδείξεις,
αλλά είχαμε απλώς περιστασιακές ενδείξεις.
Θέλαμε απτές αποδείξεις για να δέσουμε την υπόθεση της Λούσι,
αλλά χωρίς πτώμα
δεν θα δικαζόταν για φόνο.
Ο εισαγγελέας είπε ότι θα ήταν δύσκολο
να στηριχτεί η υπόθεση χωρίς ομολογία
οπότε ξέραμε ότι έπρεπε να βρούμε το πτώμα.
ΑΣΤΥΝΟΜΙΚΟΣ ΔΙΕΥΘΥΝΤΗΣ ΚΑΤΣΟΥΓΙΟΣΙ ΑΜΠΕ
Αρχικά, ψάξαμε για σημεία
όπου θα μπορούσε κάποιος να κρύψει ένα πτώμα.
Δεν είχαμε ιδέα πού μπορεί να ήταν.
Δεν μπορούσε να είναι μακριά από το διαμέρισμα στο Αμπουρατσούμπο.
Οι ανώτεροι μάς έδωσαν
μία βδομάδα ακόμα για να ψάξουμε.
Μετά η έρευνα θα σταματούσε.
Το στομάχι μου ήταν κόμπος.
Είπα στους άντρες μου ότι είναι η τελευταία μας ευκαιρία.
Φοβόμουν
τι θα γινόταν αν δεν τη βρίσκαμε.
Έπρεπε να βρούμε στοιχεία και να μπει καιρό στη φυλακή.
Αυτό ήθελα.
ΒΟΗΘΟΣ ΕΠΙΘΕΩΡΗΤΗ ΓΙΟΥΤΖΙ ΝΟΖΟΕ ΜΗΤΡΟΠΟΛΙΤΙΚΗ ΑΣΤΥΝΟΜΙΑ ΤΟΚΙΟ
Στα σημεία που ψάχναμε
το έδαφος ήταν επικίνδυνο.
Ψάχναμε πολλές μέρες
μέχρι που ήμασταν βρόμικοι και μυρίζαμε.
9 ΦΕΒΡΟΥΑΡΙΟΥ 2001 223 ΜΕΡΕΣ ΑΓΝΟΟΥΜΕΝΗ
Πήγαμε στην ακτή στις 8:15 το πρωί.
Ήταν εκεί μερικές σπηλιές.
Ακολούθησα το ένστικτό μου.
Η περιοχή ήταν γεμάτη πράγματα που είχαν ξεβραστεί.
Απομάκρυνα τα πάντα μέσα από τη σπηλιά.
Όταν τα έβγαλα όλα,
είδα μια μπανιέρα.
Την αναποδογύρισα.
"Αυτά είναι σαρκοφάγα έντομα", είπα.
Καθάρισα την περιοχή και συνέχισα να σκάβω.
Στην αρχή, έμοιαζε με σάκο από λινάτσα.
Όταν τον άνοιξα,
ήμουν σίγουρος ότι ήταν η Λούσι.
Ήμουν σε μια βραχώδη περιοχή κοντά στη σπηλιά,
όταν χτύπησε το τηλέφωνό μου.
Άκουσα τη φωνή του Νοζόε να λέει "Είναι εδώ!"
Δεν μπορούσα να καταλάβω καν τι έλεγε.
Του είπα να περιμένει εκεί κι ότι θα πήγαινα αμέσως.
Ένα σμήνος τσίφτηδων είχε μαζευτεί πάνω από τον τόπο του εγκλήματος
Έκρωζαν.
Μυρίστηκαν τον θάνατο κι άρχισαν να κάνουν κύκλους στον ουρανό.
Νωρίς το πρωί της μέρας που βρήκαν το πτώμα,
σκέφτηκα ότι πρέπει να καλέσω τον Τιμ.
Η αστυνομία δεν τον ενημέρωνε, οπότε του μιλούσα εγώ.
Θυμάμαι μόνο…
τη μεγάλη παύση όταν του το είπα και…
Αυτό το τηλεφώνημα έχει χαραχτεί στο μυαλό μου.
Θυμάμαι ακριβώς πού ήμουν. Στεκόμουν σε ένα δρομάκι.
Ήταν μια βροχερή μέρα
κι ο Τζέικ μου είπε "Ξέρεις, τη βρήκαν".
Είχα πάντα μια ελπίδα
μέχρι εκείνη τη στιγμή, όταν…
Και 20 λεπτά αργότερα ο Ιάπωνας διερμηνέας με πήρε και μου είπε
ότι ταυτοποίησαν τα οδοντικά αρχεία κι ότι ήταν η Λούσι.
Στάθηκα στον δρόμο και ούρλιαξα.
Ήταν η πρώτη φορά που πραγματικά
συνειδητοποίησα ότι η Λούσι ήταν νεκρή.
Αγαπώ πολύ τη Λούσι.
Ήταν ένα όμορφο κι υπέροχο άτομο
εσωτερικά και εξωτερικά.
Δεν είπε ποτέ κακή κουβέντα σε κανέναν
και πάντα έκανε τους άλλους να νιώθουν ξεχωριστοί.
Πολύς κόσμος την αγαπούσε.
Πώς μπόρεσε κάποιος να κάνει κάτι τόσο φρικτό,
τόσο απάνθρωπο και τόσο διαβολικό;
Όταν καταδικαστεί ο δολοφόνος της Λούσι,
το δίκαιο θα είναι να περάσει την υπόλοιπη ζωή του στη φυλακή
αναλογιζόμενος το μέγεθος των εγκλημάτων του.
Μπορούσαμε να τον κατηγορήσουμε για τον φόνο της Λούσι.
Για χάρη των θυμάτων, έπρεπε να λάβει τη μέγιστη ποινή.
Δεν μπορώ να κρίνω πώς θα εξελιχτεί η δίκη.
Αν, όμως, αυτός σκότωσε τη Λούσι,
ελπίζω να μην ξαναδεί το φως του ήλιου ούτε να αναπνεύσει ξανά.
Ο ΤΖΟΤΖΙ ΟΜΠΑΡΑ ΚΑΤΗΓΟΡΕΙΤΑΙ ΓΙΑ ΑΠΑΓΩΓΗ, ΒΙΑΣΜΟ ΚΑΙ ΦΟΝΟ
ΚΑΙ ΑΠΟΡΡΙΨΗ ΤΟΥ ΠΤΩΜΑΤΟΣ ΤΗΣ ΛΟΥΣΙ
ΚΑΙ ΓΙΑ ΒΙΑΣΜΟ ΜΕΤΑ ΦΟΝΟΥ ΓΙΑ ΤΗΝ ΚΑΡΙΤΑ ΡΙΤΖΓΟΥΕΪ.
Καθόμασταν στο δικαστήριο κι ο Ομπάρα ήταν εκεί πέρα.
Ήταν εξωπραγματικό.
Δεν άντεχα. Δεν μπορούσα να νιώσω κάτι άλλο.
ΥΠΗΡΧΑΝ ΣΤΟΙΧΕΙΑ ΓΙΑ ΝΑ ΚΑΤΗΓΟΡΗΘΕΙ
ΓΙΑ ΑΛΛΑ 8 ΑΠΟ ΤΑ 400 ΘΥΜΑΤΑ.
Αν αφιέρωνα τη ζωή μου στο να κριθεί ένοχος,
θα ήταν σαν να ετοιμαζόμουν για άλλη μία καταστροφή.
Ο ΟΜΠΑΡΑ ΚΑΤΑΔΙΚΑΣΤΗΚΕ ΣΕ ΙΣΟΒΙΑ ΓΙΑ ΤΟΝ ΘΑΝΑΤΟ ΤΗΣ ΚΑΡΙΤΑ ΡΙΤΖΓΟΥΕΪ
ΚΑΙ ΓΙΑ 8 ΒΙΑΣΜΟΥΣ.
ΚΡΙΘΗΚΕ, ΟΜΩΣ, ΑΘΩΟΣ ΓΙΑ ΤΗΝ ΥΠΟΘΕΣΗ ΤΗΣ ΛΟΥΣΙ.
Η σημερινή ετυμηγορία δείχνει
ότι η Λούσι δεν πέθανε μάταια.
Η Λούσι δικαίωσε την Καρίτα Ρίτζγουεϊ
και οκτώ θύματα βιασμού
που μίλησαν με θάρρος και στήριξαν τις κατηγορίες.
Δυστυχώς, όμως, σήμερα δεν αποδόθηκε δικαιοσύνη για τη Λούσι.
Απογοητεύτηκα πολύ.
Δεν μπορούσα να πιστέψω ότι κρίθηκε αθώος.
Οι ερευνητές ήταν περισσότερο θυμωμένοι παρά έκπληκτοι.
Είχε κάνει τρομερά πράγματα.
Ναι;
Μπορείτε να μας πείτε τι θα κάνετε στη συνέχεια;
Έχουμε ξεκαθαρίσει τη θέση μας και πιστεύουμε
ότι η οικογένειά μας αξίζει να δικαιωθεί για τη Λούσι
κι ότι θα πρέπει να σκεφτούν σοβαρά την πιθανότητα έφεσης.
Η αστυνομία είχε τόσες διαφορετικές…
εκδοχές, αλλά δεν είχε δέσει την υπόθεση
κι αυτό που έκαναν όταν έγινε η έφεση από τους Μπλάκμαν
ήταν να βρουν περισσότερα στοιχεία.
ΤΟΝ ΑΠΡΙΛΙΟ ΤΟΥ 2007 ΕΚΔΙΚΑΣΤΗΚΕ Η ΕΦΕΣΗ
Ρίξαμε αίμα και ιδρώτα σ' αυτήν την υπόθεση.
Κάναμε… ό,τι έπρεπε να κάνουμε.
ΣΤΙΣ 16 ΔΕΚΕΜΒΡΙΟΥ 2008 Ο ΟΜΠΑΡΑ ΚΡΙΘΗΚΕ ΕΝΟΧΟΣ
ΓΙΑ ΤΟΝ ΔΙΑΜΕΛΙΣΜΟ ΚΑΙ ΤΗΝ ΕΓΚΑΤΑΛΕΙΨΗ ΤΟΥ ΣΩΜΑΤΟΣ ΤΗΣ ΛΟΥΣΙ.
Η ΙΣΟΒΙΑ ΚΑΘΕΙΡΞΗ ΕΓΙΝΕ ΜΗ ΑΝΑΣΤΡΕΨΙΜΗ.
Σήμερα νίκησε η αλήθεια, η τιμή και η δικαιοσύνη.
Όχι μόνο για τη Λούσι, αλλά για όλα τα θύματα σεξουαλικών εγκλημάτων.
Καταδικάστηκε σε ισόβια και πιστεύω ότι αποδόθηκε δικαιοσύνη.
ΣΕΒΕΝΟΟΥΚΣ, ΑΓΓΛΙΑ
Το 2010 είχα την ευκαιρία
να επισκεφτώ τον τάφο της Λούσι και να την τιμήσω.
Πήγα στην Αγγλία.
Η Τζέιν μάς κέρασε απογευματινό τσάι,
που ήταν κάτι πρωτόγνωρο για μένα.
Έμαθα ότι έτσι κάνουν σε επισκέπτες
και εντυπωσιάστηκα από την καλοσύνη της.
Ο τάφος της Λούσι είναι σε ένα κοιμητήριο.
Το όνομά της ήταν γραμμένο στο μνημείο.
ΛΟΥΣΙ ΤΖΕΪΝ ΜΠΛΑΚΜΑΝ 1/9/1978-1/7/2000
"Ένα αστέρι που φωτίζει τον ουρανό",
έγραφε η ταφόπλακα.
Το γεγονός ότι η Λούσι ήρθε να δουλέψει από μια ξένη χώρα
και μετά έπεσε θύμα ενός τέτοιου εγκλήματος
μου άφησε κάποια συναισθήματα στην καρδιά.
Κάθε χρόνο πάμε εκεί για να εξευμενίσουμε το πνεύμα της
και να προσευχηθούμε να αναπαυθεί εν ειρήνη.
Πηγαίνουμε εκεί τα τελευταία 20 χρόνια.
Είναι σπάνιο όλο αυτό.
Κατά κάποιον τρόπο,
η Λούσι μάς έδωσε μια εμπειρία ζωής,
όσο αποτρόπαια και φρικιαστική κι αν ήταν…
Ξέρετε, είναι κάτι
που άφησε η Λούσι
στην καρδιά και την ψυχή μου.
Κι αυτά τα συναισθήματα
είναι αγνά και δεν μολύνονται
από το μίσος και την οργή,
επειδή αυτά τα κράτησα μακριά από την ανάμνηση της Λούσι.
Υποτιτλισμός: Αλέξης Γραμμένος